Premyo Bollingen

An Premyo Bollingen para sa Rawit sarong onra literaryo iwinawaras sa sarong Amerikanong pararawit sa pagmidbid kan pinakamahusay na libro nin mga bagong berso sa lambang duwang taon o huli sa lawig-buhay na naginibohan."The Bollingen Prize for Poetry at Yale,"  webpage maintained by Yale University. Retrieved November 9, 2007. Ini iwinawaras lambang duwang taon kan Beinecke Rare Book and Manuscript Library kan Unibersidad nin Yale.

Pagkamukna asin kontrobersya

An premyo natugdas kan 1948 ni Paul Mellon, asin pinunduhan nin US$10,000 grant hale sa Bollingen Foundation sa Library of Congress. Magkasi pareho an premyo asin  pundasyon ipinagngaran an gawad sa baryo nin Bollingen, Switzerland, kun saen si Carl Jung igwang pahingaloan, an inapod na Bollingen Tower. An pinakaenot na premyo kaini, na pinili nin hurado gikan sa Fellows in American Letters of the Library of Congress, iwinaras ki Ezra Pound para sa saiyang kadamotan nin mga berso The Pisan Cantos.

An obra nin sarong tawo na sinasabing pasista asin simpatisador asin ngani nakaag sa kargong pagtraydor kan panahon nin Ikaduwang Gerang Pankinaban huli sa saiyang mga tinataram sa radyo na antisemitiko nagkawsa nin dakul na pagkasuruya kan mga tawo. Dakulang kontrobersya an nagputok sa prensa. An Library of Congress pinaghurot kan sarong komite sa kongreso na magbutas sa Premyo.Britannica online. An dai nagamit na parte kan grant ibinalik sa Bollingen Foundation kan 1949.McGuire, William (1982). Bollingen: An Adventure in Collecting the Past (Princeton University Press:Bollingen Series, New Jersey).McGuire, William (1988). "Ezra Pound and Bollingen Prize controversy," in Poetry's Catbird Seat (the consultantship in poetry in the English language at the Library of Congress, 1937–1987) (Library of Congress, Washington, D. C.).  . Online version retrieved November 10, 2007.

Pinadagos Programa paagi sa Yale University Library
An Bollingen Foundation napag'isip na ipadagos an programa alagad ibinalyo an pag'administrar kaini sa Yale University Library.  An premyo iginawad na taon-taon, poon 1948 sundo' 1963. Kan 1963 an kantidad kan premyo itinaas sa $5,000, asin dangan itinatao loktaw sarong taon. Pakaagi kan 1968, kan an Bollingen Foundation tinunaw na, an Andrew W. Mellon Foundation iyo an nagsalo kan programa. Kan 1973 an Mellon Foundation nagtugdas nin endowment nin $100,000 ngani an Yale Library mapadagos an pagwaras kan premyo na perpetual.

Kan 1961 sarong premyo man na nakaagid an minukna kan Bollingen Foundation para sa pinakamahusay na pagpalis nin sarong obra, asin ini enot ginana ni Robert Fitzgerald para sa pagpalis niya kan Odyssey. Nasikwit man an gawad ni Walter W. Arndt sa pagpalis niya kan Eugene Onegin, asin kan 1963, ni Richard Wilbur asin ni Mona Van Duyn na magkadungan.

Mga Kagresibe kan Premyo

 1965 – Horace Gregory
 1967 – Robert Penn Warren
 1969 – John Berryman asin Karl Shapiro
 1971 – Richard Wilbur asin Mona Van Duyn
 1973 – James Merrill
 1975 – A. R. Ammons
 1977 – David Ignatow
 1979 – W. S. Merwin
 1981 – Howard Nemerov asin May Swenson
 1983 – Anthony Hecht asin John Hollander
 1985 – John Ashbery asin Fred Chappell
 1987 – Stanley Kunitz
 1989 – Edgar Bowers
 1991 – Laura Riding Jackson asin Donald Justice
 1993 – Mark Strand
 1995 – Kenneth Koch
 1997 – Gary Snyder
 1999 – Robert Creeley
 2001 – Louise Glück
 2003 – Adrienne Rich
 2005 – Jay Wright
 2007 – Frank Bidart
 2009 – Allen Grossman
 2011 – Susan Howe
 2013 – Charles Wright
 2015 – Nathaniel Mackey
 2017 – Jean Valentine
 2019 – Charles Bernstein
 2021 – Mei-mei Berssenbrugge

Kan ini iginawad taon-taon

 1949 – Ezra Pound
 1950 – Wallace Stevens
 1951 – John Crowe Ransom
 1952 – Marianne Moore
 1953 – Archibald MacLeish asin William Carlos Williams
 1954 – W. H. Auden
 1955 – Léonie Adams asin Louise Bogan
 1956 – Conrad Aiken
 1957 – Allen Tate
 1958 – E. E. Cummings
 1959 – Theodore Roethke
 1960 – Delmore Schwartz asin David Jones
 1961 – Yvor Winters
 1962 – John Hall Wheelock asin Richard Eberhart
 1963 – Robert Frost

Hilnga man
Rawit Amerikano
Bollingen Foundation
Bollingen Tower
Carl Jung

Toltolan

Kategorya:Mga Premyo sa rawit Amerikano
Kategorya:Mga Gawad itinugdas kan 1948
Kategorya:Yale University Library
Kategorya:Mga Gawad asin premyo nin Unibersidad nin Yale